Biçikletat si mjet transporti, një ide gjithnjë e më popullore
Një punishte për riparimin e biçikletave në qendër të Atlantës ndjek prirjet e gjelbra
Kjo është një punishte shumë popullore për riparimin e biçikletave në qendër të Atlantës. E krijuar në vitin 2004 nga vullnetarë, këtu njerëzit i bëjnë riparimet vetë dhe punishtja i ngjan më tepër si një qendre komuniteti ku njerëzit mblidhen për të riparuar biçikletat. Por çfarë e bën unik këtë organizim është se tri profesionistë të rinj ndajnë mes tyre ëndërrën e gjelbër në një shesh parkimi, duke u mësuar të tjerëve si të riparojnë biçikletat. Rachael Spiewak është e kënaqur me këtë punë, sepse ajo dhe dy partnerët e saj, Jay dhe Steward kanë të njejtin qëllim. Që të tre, ata e kanë marrë shumë seriozisht riciklimin dhe u pëlqen të bëjnë gjëra të pazakonta, si përshembull, të kontrollojnë vendet e plehrave për të gjetur biçikleta dhe për t’i nxjerrë sandejmi që të mos përfundojnë në fushat e hedhurinave. Si shumica e organizatave, kjo ka gjithmonë nevojë për më shumë vullnetarë dhe më shumë dhurata. Këtu mund të ndërtosh edhe biçikletën tënde dhe në saje të ndihmave të bamirësisë, ky është një burim ndihme për ata që duan të ngasin biçikletën. Kjo organizatë e gjelbër ofton mjete, informacion dhe mirëmbajtje falas për biçikletat për këdo që ka dëshirë të ngasë, si dhe parkim falas për ata që punonjësit e bisneseve lokale që shkojnë në punë me biçikletë. Ky ekip e filloi punën si një punishte e lëvizëshme, duke bërë riparime atje ku nevojiteshin burimet dhe përvoja e tyre. Tani puna e tyre është shtuar, pasi gjithnjë e më shumë njerëz përdorin biçikletat në vend të makinave. *Marrë nga "USA Green Stories"